钦定古今图书集成/明伦汇编/交谊典/第002卷 > 宋张子正蒙 > 《中正篇》
## 钦定古今图书集成/明伦汇编/交谊典/第002卷 > 宋张子正蒙 > 《中正篇》

能使不仁者仁，仁之施厚矣。故圣人并答仁智，以举
直错诸枉。以责人之心责己则尽道，所谓“君子之道
四，丘未能一焉”者也。以爱己之心爱人则尽仁，所谓
“施诸己而不愿，亦勿施于人”者也。以众人望人则易
从，所谓以人治人，改而止者也。此君子所以责己、责
人、爱人之三术也。